
[bookmark: _Hlk148533094]Հայաստան
Երևան
2026
1․ Ներածություն 

Սույն փաստաթուղթը տեղեկատվական ուղեցույց է այն կազմակերպությունների համար, որոնք հետաքրքրված են մասնակցել Սյունիքի մարզում գործող մասնավոր հատվածի աջակցության ծրագրին՝ ներկայացնելով հայտադիմում Շուկայի զարգացող ՓՄՁ դերակատարների (ՇԶԴ) համար։ Այն մշակվել է Գործողության նկարագրությանը (ԳՆ, 2023) համահունչ, ինչպես նաև համաձայնեցվել է ԱԶԳ-ի և ԵՄ-ի հետ, և ներկայացված է Շուկայի համակարգի վերլուծության զեկույցում (2023–2024) 

[bookmark: _Toc163042525]Project Background  

R2D Սյունիք ծրագիրը, որը ֆինանսավորվում է ԵՄ-ի և համաֆինանսավորվում Ավստրիական զարգացման համագործակցության (ԱԶՀ) կողմից, և իրականացվում է Ավստրիական զարգացման գործակալության (ԱԶԳ) կողմից, մեկնարկել է 2023-ի սկզբին։ Ծրագիրն իրականացվում է ԱԶԳ-ի կողմից՝ որպես Դիմակայուն Սյունիք թիմ Եվրոպա նախաձեռնության մաս, համաձայնվեցված Արևելյան գործընկերության 2021-2027թթ․ շրջանակային ռազմավարության և ԵՄ պատվիրակության 2021թ․ տարեկան գործողությունների ծրագրի հետ։ «Վերականգնում, դիմակայունություն և զարգացում Սյունիքի համար» անվամբ ծրագրի (R2D Սյունիք) ընդհանուր տևողությունը 60 ամիս է։ 

R2D Սյունիք ծրագրի ընդհանուր նպատակը Սյունիքում միկրո, փոքր և միջին ձեռնարկությունների (ՄՓՄՁ) և կայուն փոքրածավալ համայնքային ենթակառուցվածքների վերականգնման և ճկունության բարձրացումն է: 

Արդյունք 1-ը կունենա հետևյալ կենտրոնացումը.

1. I․ Բարելավել ՄՓՄՁ-ների և սկսնակ ձեռնարկությունների (ստարտափ) հասանելիությունը գիտելիքներին, տեխնոլոգիաներին, ծառայություններին, շուկաներին և ֆինանսներին. 
Ծրագիրը կտրամադրի ֆինանսական և ոչ ֆինանսական աջակցություն գործող բիզնեսներին և նորաստեղծ ձեռնարկություններին։ Ծրագիրը նաև կնպաստի այնպիսի բիզնես ծառայությունների մատուցմանը, որոնք կիրականացվեն բացառապես տեղական կազմակերպությունների և գործընկերների կողմից՝ ապահովելով աջակցությունը տեղական գործարար միջավայրին։  


2. Մարդկային կապիտալի զարգացում.

Ծրագիրը նպատակ ունի աջակցել բիզնեսներին, ձեռնարկատերերին և աշխատողներին կարողությունների զարգացման միջոցառումների և գործընկերային աջակցության միջոցով։ Հատուկ ուշադրություն կդարձվի կանանց, երիտասարդների և սոցիալապես խոցելի խմբերի կարիքներին՝ նրանց ակտիվ մասնակցությունը բիզնես միջավայրում ապահովելու համար։ R2D Սյունիք ծրագիրը կաշխատի այն ոլորտներում և շուկաներում, որոնք ընտրվել են 2023թ․ դեկտեմբերից մինչև 2024թ․ փետրվար անցկացված գնահատման արդյունքներով։[footnoteRef:1] [1:  Inclusive Market System Analysis of the Private Business Sector in Syunik, Armenia including Environmental, Gender, and Social Impact Assessment (EGSIA) and Capacity Development Needs Assessment”, 2024] 


[bookmark: _Toc163042533][bookmark: _Toc163042526][bookmark: _Hlk203130709]2․ Շուկայի զարգացող ՓՄՁ դերակատարների (ՇԶԴ) հայտադիմումերի ընդունման հրավերի նպատակը:  

Մրցույթի նպատակն է աջակցել Սյունիքի մարզում գյուղատնտեսության (բացառությամբ առաջնայինից), արդյունաբերության և զբոսաշրջության ոլորտներում գործող զարգացող ՓՄՁ-ներին։ Ծրագիրը կօգնի բիզնեսներին բարելավել սեփական կարողությունները՝ ներդնելով նոր տեխնոլոգիաներ ու լուծումներ, ստեղծելով նոր աշխատատեղեր և հասանելի դարձնելով նոր շուկաներ։ Սա միաժամանակ կնպաստի մարզի տնտեսական ակտիվացմանը, կենսապահովման մակարդակի բարձրացմանը և խոցելի խմբերի ընդգրկմանը՝ ապահովելով գենդերային հավասարություն։

Հայտադիմումների ընդունման այս գործընթացի միջոցով R2D Սյունիք ծրագիրը ձգտում է հասնել սահմանված նպատակներին և արդյունքներին, ինչպես նշված է ծրագրի շրջանակային փաստաթղթում։ 

3. Դիմորդ կազմակերպություններ, շուկայի ընտրված համակարգեր, շրջան և խումբ 


Ընտրված ոլորտներ

· [bookmark: _Toc163042531]Գյուղատնտեսություն (բացառությամբ առաջնայինից) 
· Արդյունաբերություն
· Զբոսաշրջություն և հյուրընկալություն

[bookmark: _Toc163042527][bookmark: _Toc163042529]Այս ուղեցույցի շրջանակում դիմորդների կողմից ներկայացրած հայտերը պետք է ուղղված լինեն Սյունիքի մարզում իրականացված շուկայի վերլուծությամբ ընտրված ոլորտներից որևէ մեկին։[footnoteRef:2] [2:  Inclusive Market System Analysis of the Private Business Sector in Syunik, Armenia” , Business Support Center, 2024] 


Տարածաշրջան՝ Սյունիք

Թիրախային խումբ՝ Սյունիքում գրանցված և գործունեություն իրականացնող ՓՄՁ-ներ 

4․ Առաջնահերթություններ
Դիմորդի կողմից ներկայացվող հայտերում պետք է հստակ արտացոլվեն հետևյալ նպատակները և առաջնահերթությունները։ 
· Բիզնեսի աճ և ընդլայնում․ ՓՄՁ-ների ուժեղացում և ընդլայնում՝ շուկայում ներկայության բարձրացման, արտադրության ծավալի ավելացման կամ նոր ապրանքների/ծառայությունների ներդրման միջոցով։
· Աշխատատեղերի ստեղծում․ Առնվազն երկու (2) նոր աշխատատեղի ստեղծում՝ ուշադրություն դարձնելով կանանց, երիտասարդների կամ խոցելի խմբերի ներգրավմանը։
· Մատակարարների ցանցի ընդլայնում․ Առնվազն հինգ (5) տեղական մատակարարների հետ համագործակցություն՝ տեղական տնտեսության խթանման նպատակով։
· Կայունություն և նորարարություն․ Բիզնեսի աշխատանքների բարելավում՝ նոր սարքավորումների, տեխնոլոգիաների կամ գործընթացների ներդրման միջոցով՝ մրցունակությունն ու արդյունավետությունը բարձրացնելու համար։
· Համայնքային և տնտեսական կայունություն․ Ներկայացնել, թե ինչպես է բիզնեսը նպաստելու տեղական տնտեսական զարգացմանը՝ դրական ազդեցություն թողնելով աշխատակիցների, մատակարարների և համայնքի վրա։
Հայտում անհրաժեշտ է հստակ ներկայացնել, թե ինչպես է առաջարկվող նախաձեռնությունն ուղղված վերոնշյալ առաջնահերթություններին և նպաստում բիզնեսի աճին։

5. Համապատասխանության չափանիշներ

Հայտադիմում ներկայացնող ՓՄՁ-ները համապատասխանեն հետևյալ նվազագույն չափանիշներին։

1. Գրանցված կազմակերպություն՝ Կազմակերպությունը պետք է գրանցված լինի Սյունիքի մարզում որպես իրավաբանական անձ և ունենա առնվազն 2 տարվա գործունեության փորձ Սյունիքում հետևյալ ոլորտներից մեկում՝ արտադրություն, գյուղատնտեսություն (բացառությամբ առաջնային) կամ տուրիզմ/հյուրընկալություն։
2. Շրջանառություն: Կազմակերպության նախորդ տարվա շրջանառությունը պետք է կազմի 15-ից մինչև 115 միլիոն դրամ։
3. Գույք կամ տարածք: Կազմակերպությունը պետք է ունենա բիզնեսի համար օգտագործվող տարածք կամ սարքավորումներ, որը հանդիսանում  է կազմակերպության սեփականություն կամ վերցված է երկարաժամկետ վարձակալության։
4. Աշխատակիցներ: Կազմակերպությունը պետք է ունենա առնվազն 2 մշտական աշխատող։
5. Մատակարարներ: Բիզնեսը պետք է ունենա առնվազն 5 մատակարար Սյունիքի մարզից (բացառությամբ արդյունաբերությունից), որոնք մատակարարում են հումք կամ ծառայություններ (օրինակ՝ ֆերմերներ, փոքր բիզնեսներ և այլն) ։
Նշում․ Անհրաժեշտության դեպքում ծրագիրը կարող է լրացուցիչ տեղեկություններ պահանջել հարկային կամ այլ պետական կառույցներից։
6․ Դիմելու գործընթացի քայլերի հաջորդականություն
Հայտադիմումների հավաքագրման և գնահատման գործընթացը կազմակերպվում է թափանցիկ և անաչառ սկզբունքներով։ R2D Սյունիք ծրագիրը կիրականացնի մեկ փուլով գնահատման գործընթաց, որի ընթացքում յուրաքանչյուր դիմորդ իրավունք ունի ներկայացնել միայն մեկ հայտ։ 

Մրցույթի գործընթացի հիմնական փուլերը՝
1. Հայտարարություն՝ հայտադիմումերի ընդունման հրավերը կհրապարակվի և կտարածվի տարբեր հարթակներով (R2D Սյունիք ծրագրի կայք, տեղական ինքնակառավարման մարմինների կայք, սոցիալական մեդիա հարթակներ)՝ առավել լայն լսարանի հասանելի լինելու համար։ 
2. Տեղեկատվական հանդիպում՝ R2D Սյունիք ծրագրի թիմի կողմից կկազմակերպվեն 1 առցանց և 2 տեղում տեղեկատվական հանդիպումներ՝ հայտերի ներկայացման գործընթացի վերաբերյալ մեկնաբանություններ տալու նպատակով։ Առցանց հանդիպումների տեսաձայնագրությունները, այլ համապատասխան նյութերի հետ միասին, հասանելի կլինեն R2D Սյունիք ծրագրի կայքում: 
3. Հայտադիմումների ներկայացում՝ դիմորդից պահանջվում է ներկայացնել համապարփակ հայտադիմում ՝  ըստ հաստատված ձևի: Դիմումի փաթեթը պետք է ներառի բոլոր անհրաժեշտ փաստաթղթերը և ուղարկվի R2D Սյունիք ծրագրի էլ․ փոստի հասցեին: Հայտի տպագիր տարբերակը, պահանջվող փաստաթղթերի և հավելվածների հետ միասին, պետք է նաև թղթային տարբերակով ուղարկվի R2D Սյունիք ծրագրի գրասենյակ՝ Սյունիքում կամ Երևանում։
4. Հայտադիմումների համապատասխանության  ստուգում՝ հայտադիմումները ստանալուց հետո R2D Սյունիք ծրագրի թիմը կանցկացնի համապատասխանության  ստուգում՝ համոզվելու համար, որ բոլոր պահանջվող փաստաթղթերը և հավելվածները ներառված են, և որ հայտադիմումները համապատասխանում են հիմնական չափանիշներին: Ցանկացած թերի կամ չհամապատասխանող հայտադիմում այս փուլում կմերժվի։
5․ Հայտադիմումների գնահատում՝ համապատասխանության ստուգումն անցած հայտադիմումները կուղարկվեն Գնահատող հանձնաժողովին, որը հիմնվելով նախապես սահմանված որակական չափանիշների վրա, կգնահատի դրանք:  Գնահատման ընթացքում կարող են պահանջվել լրացուցիչ փաստաթղթեր և ապացույցներ: Գնահատող հանձնաժողովի կողմից շնորհված միավորների հիման վրա կկայացվի ընտրության վերջնական որոշում։ Գնահատման հանձնաժողովի կողմից տրված միավորների հիման վրա, առնվազն 75 միավոր (նվազագույն շեմ) հավաքած հայտադիմումները կհամարվեն անցողիկ։ Նվազագույն շեմը հաղթահարած հայտադիմումներից ամենաբարձր միավոր ստացած կազմակերպությունները կճանաչվեն որպես հնարավոր շահառուներ։ Ընտրված կազմակերպությունները հետագա քայլերի վերաբերյալ կտեղեկացվեն էլեկտրոնային փոստի միջոցով: 

6. Տեղեկատվություն դրամաշնորհի տրամադրման վերաբերյալ և պայմանագիր․ 
     Դրամաշնորհի տրամադրման մասին ծանուցումը կուղարկվի բոլոր հաղթող դիմորդներին։ Դրան կհաջորդի պայմանագրի ստորագրումը յուրաքանչյուր հաղթող դիմորդի հետ, որտեղ կնշվեն ԱԶԳ-ի և դիմորդի պարտավորություններն ու պատասխանատվությունները։

7. Հանձնում-ընդունում․
    Ապրանքների և/կամ սարքավորումների գնման գործընթացից հետո ԱԶԳ-ի և շահառուի միջև կստորագրվի հանձնման-ընդունման համաձայնագիր։ Այդ համաձայնագիրը կներառի տրամադրված սարքավորումների և/կամ ապրանքների օգտագործման և սպասարկման հատուկ պայմաններ։ Ծրագրի շրջանակում գնված բոլոր նյութական արժեքները կհանդիսանան ԱԶԳ-ի սեփականությունը մինչև R2D Սյունիք ծրագրի ավարտը, իսկ շահառուները պարտավոր կլինեն պահպանել հանձնման-ընդունման համաձայնագրում նշված պայմանները։

Այն դիմորդները, ում հայտադիմումները չեն ընտրվել, նույնպես կտեղեկացվեն էլեկտրոնային փոստի միջոցով: 

7. Հայտադիմումների գնահատման որակական չափանիշներ
Գնահատման հանձնաժողովը հայտերը գնահատելու է հիմնվելով նախապես սահմանված չափորոշիչների վրա՝ ապահովելով թափանցիկություն և անաչառություն։ 
Գնահատման չափորոշիչները և կշիռները
1. Համապատասխանություն և շուկայի կարիքներ (25 միավոր)
· Արդյո՞ք նախագիծը համահունչ է R2D Սյունիք ծրագրի նպատակներին և առաջնային ոլորտներին (գյուղմթերքի վերամշակում, արտադրություն, զբոսաշրջություն և հյուրընկալություն) (5 միավոր)
· Արդյո՞ք հայտում հստակ ներկայացված է, թե ինչու է ներդրումն անհրաժեշտ և ինչպես է այն նպաստելու բիզնեսի աճին (10 միավոր)
· Արդյո՞ք հայտը կնպաստի մարզում աշխատանքային հնարավորությունների ստեղծմանը (նաև  սեզոնային)  կամ կբարելավի խոցելի խմբերի (օր.՝ կանայք, երիտասարդներ, տեղահանված անձինք) բիզնես վարելու պայմանները:
(10 միավոր)
2. Իրագործելիություն և կարողություններ (25 միավոր)
· Արդյո՞ք հայտը լավ պլանավորված է և իրատեսական  (5 միավոր)
· Արդյո՞ք բիզնեսն արդեն ունի հաճախորդներ, կամ  իրատեսական ծրագիր՝ վաճառքները ավելացնելու համար: (10 միավոր)
· Արդյո՞ք դիմորդն ունի համապատասխան փորձ, հմտություններ և ռեսուրսներ՝ նախագիծն արդյունավետ ավարտելու համար: (10 միավոր)

3. Շարունակականություն (25 միավոր)
· Այս ներդրումը կօգնի՞ բիզնեսին երկարաժամկետ իրականացնել շահավետ գործունեություն: (5 միավոր)
·  Արդյո՞ք ծրագիրը կստեղծի առնվազն 2 նոր աշխատատեղ և կավելացնի համագործակցությունը առնվազն 5 մատակարարի հետ: (10 միավոր)
· Արդյո՞ք դիմորդը հետաքրքրված է բիզնեսի գործունեության օպիմալացմամբ (օրինակ՝ ծախսերի նվազեցում, ավելի լավ սարքավորումների կիրառում կամ արդյունավետության բարձրացում): (10 միավոր)
 
4. Ֆինանսական կայունություն և մատակարարների ցանց (25 միավոր)
· Արդյո՞ք ֆինանսական պլանը պարզ, իրատեսական և հեշտ ընկալելի  է:
(5 միավոր)
· Արդյո՞ք պահանջվող աջակցությունը լավ հիմնավորված է և ներդրումը արդյունավետ է արժեշղթայում: (10 միավոր)
· Արդյո՞ք դիմորդը հստակ ցույց է տալիս սեփական ներդրումները ապահովելու կարողությունը և ֆինանսական կայունությունը: (10 միավոր)

Ընդհանուր առավելագույնը՝ 100 միավոր։

Աջակցության համար անհրաժեշտ է հավաքել 100 -ից առնվազն 75 միավոր։
Հայտատուները պետք է կիրառեն «չվնասել» կանոնը՝ առանց վնաս հասցնելու բնությանը, մարդկանց կամ տնտեսությանը։
Առավելություն կտրվի այն նախագծերին, որոնք դրական ազդեցություն ունեն կլիմայի և շրջակա միջավայրի վրա, կամ ներառական են՝ ուղղված սոցիալական խնդիրների լուծմանը, իրավունքների հզորացմանը, կամ օգնում են այլ խոցելի խմբերին։

Ծանուցում՝ դիմորդները՝ գնահատման արդյունքների վերաբերյալ կտեղեկացվեն նամակով կամ հաղորդագրության միջոցով։ Եթե դիմորդի հայտը մերժվի, նա կարող է մասնակցել հաջորդ հայտարարած մրցույթներին։

8. Նախատեսված աջակցություն

Աջակցությունը տրամադրվելու է նյութական ներդրումների միջոցով, որոնք կիրականացվեն ըստ յուրաքանչյուր ներկայացված նախագծի հստակ պահանջների։ 

[bookmark: _Hlk176953918]Ոչ ընդունելի ծախսեր՝
· Օգտագործված/երկրորդային սարքավորումների, տեխնիկայի, գործիքների, կահույքի և այլնի գնում
· Հումքի գնում
· Կառուցապատման և վերանորոգման ծառայությունների գնում
· Կառուցապատման և վերանորոգման նյութերի գնում
· Այլ աշխատանքային կապիտալի ծախսեր
· Սննդագործական (առաջնային) գյուղատնտեսական սարքավորումներ

Բացառման ցանկ՝

ԱԶԳ-ի բացառման ցանկը սահմանում է ծրագրերի և նախագծերի տեսակները, որոնք ԱԶԳ-ն չի իրականացնում կամ ֆինանսավորում: Սա վերաբերում է ցանկացած ծրագրի կամ նախագծի, որը ներառում է գործունեություն, արտադրություն, օգտագործում, բաշխում, բիզնես կամ առևտուր՝
1. Հարկադիր կամ մանկական աշխատանք,
2. Պոռնոգրաֆիա և/կամ մարմնավաճառություն,
3. Ռասիստական, սեքսիստական և/կամ հակադեմոկրատական լրատվամիջոցներ,
4. Զենքի և զինամթերքի արտադրություն, առևտուր կամ բաշխում,
5. Մշակութային ժառանգության ապամոնտաժում և/կամ վնասում,
6. Մարդկանց (այսինքն՝ ընտանիքներ, տնային տնտեսություններ, համայնքներ) բռնի վտարումներ և/կամ տեղահանումներ,
7. Հողամասերի լայնածավալ ձեռքբերում (հողազավթում), 
8. Արտադրությունը, արդյունաբերությունը, գործունեությունը և նյութերը, որոնք համարվում են անօրինական՝ համաձայն ընդունող երկրի օրենսդրության կամ կանոնակարգի կամ միջազգային կոնվենցիաների ու համաձայնագրերի, կամ ենթակա են միջազգային փուլային դադարեցման կամ արգելքի՝ կենդանի օրգանիզմների համար բարձր թունավորմանը, շրջակա միջավայրի կայունության, կենսակուտակման ներուժի, կամ օզոնային շերտի քայքայմանը նպաստելու պատճառով, ինչպիսիք են. 
· Օզոնը քայքայող նյութեր, պոլիքլորացված բիֆենիլներ (պոլիքլորացված բիֆենիլներ) և այլ հատուկ, վտանգավոր քիմիական նյութեր, թունաքիմիկատներ, որոնք պատկանում են ԱՀԿ-ի Պեստիցիդների առաջարկված դասակարգմանը 33 ըստ Ia (չափազանց վտանգավոր) կամ Ib (խիստ վտանգավոր) դասակարգման, 
· Ցանկացած տեսակի ասբեստի մանրաթելեր, 
· ԿՕԱ-ների (Կայուն օրգանական աղտոտիչների մասին) Ստոկհոլմի կոնվենցիայի Հավելված Ա-ում կամ Բ-ում թվարկված բոլոր քիմիական նյութերը, 
· Կապար (բացառությամբ մեքենաների մարտկոցների և միջուկային դեղամիջոցների), կադմիում, մկնդեղ (բացառությամբ բժշկական դեղերի) կամ սնդիկ պարունակող իրեր, 
· Ռադիոակտիվ նյութ (բացառությամբ միջուկային բժշկության)։ 

9. Թափոնների և թափոնային ապրանքների միջսահմանային առևտուր, բացառությամբ այն դեպքերի, երբ դրանք համապատասխանում են Բազելի կոնվենցիային և դրա հիմքում ընկած կանոնակարգերին,
10. Էկոհամակարգերին և կենսաբազմազանությանը հասցված վնաս, ինչպիսիք են՝  
Պահպանության բարձր արժեք ունեցող տարածքների ոչնչացումը,Վայրի բնություն կամ ապրանքներ, որոնք կարգավորվում են Վտանգված տեսակների կամ վայրի ֆաունայի և ֆլորայի միջազգային առևտրի մասին կոնվենցիայով (CITES); կամ Ձկնորսության անկայուն մեթոդներ (օրինակ՝ պայթուցիկ ձկնորսություն և ցրված ցանցով ձկնորսություն ծովային միջավայրում՝ 2,5 կմ-ից ավել երկարությամբ ցանցերի օգտագործմամբ): 

Այս համատեքստում ԱԶԳ-ն ձեռնպահ է մնում էկոհամակարգի կամ կենսաբազմազանության փոխհատուցման մեխանիզմից:

11. Գենետիկորեն ձևափոխված օրգանիզմների (ԳՁՕ) ներմուծում կամ խթանում. ինվազիվ այլմոլորակային տեսակներ, ինչպես նաև համակարգեր և/կամ սարքեր սինթետիկ կենսաբանության սպեկտրում: 
12. Շրջակա միջավայր և/կամ կլիմայական վնաս պատճառող գործողություններ, ինչպիսիք են ծրագրերը, նախագծերը և գործարար գործընկերությունները 
· Ակնկալվում է, որ ներկայումս կարտադրվի տարեկան ավելի քան 20,000 տոննա CO2-ի համարժեք: 
· Դա ուղղակիորեն նպաստում է էներգիայի բարձր ածխածնային ձևերին (հատկապես ածուխ կամ նավթ) 


9. Դիմումի ներկայացման ընդհանուր պահանջներ, աջակցման պայմաններ
R2D Սյունիք ծրագիրը կիրառելու է բացառապես գնումների վրա հիմնված գործընթաց, որը հատուկ մշակվել է Սյունիքի տարածաշրջանի մշտապես փոփոխվող կարիքներին արագ և արդյունավետ արձագանքելու համար։ Այս մարզում շուկայական պայմանները հաճախ են փոխվում, և նոր դերակատարների հայտնվելը բնական է, ինչը պահանջում է ճկուն և նպատակային աջակցության մեխանիզմ։
Հետևյալ պայմանները սահմանում են աջակցության ֆինանսական պարամետրերը և պատասխանատվությունները՝
· ԱԶԳ ֆինանսավորման նվազագույն շեմը կազմում է 10,000 եվրո։
· ԱԶԳ  ֆինանսավորման առավելագույն շեմը կազմում է 18,000 եվրո։
· Դիմորդը իրավունք ունի այս հայտերի ընդունման գործընթացում ներկայացնելու միայն մեկ հայտ։
· R2D Սյունիք ծրագիրը աջակցում է դիմորդի ընդհանուր ծրագրի մինչև 70%-ը։ Այս ֆինանսավորումը կարող է ընդգրկվել ավելի լայն ներդրումային ծրագրի մեջ, որը ներկայացնում է դիմորդը։ Այնուամենայնիվ, R2D Սյունիք ծրագրի կողմից ձեռք բերվող սարքավորումները կամ ապրանքները պետք է լինեն, դիմորդի սեփական ներդրումներից առանձին։ Այս մանրամասները պետք է հստակ նշվեն հայտում՝ առանձին աղյուսակում, որտեղ մանրամասն ներկայացված են սարքավորումների կամ ապրանքների անվանումները, քանակները և դրանց համապատասխան գները։
Նշված ապրանքների ձեռք բերման գործընթացը կազմակերպում է անմիջապես R2D Սյունիք ծրագիրը։ ԱԶԳ-ն իրականացնում է գնման գործընթացը՝ կազմակերպելով մրցույթ և կնքելով պայմանագիր ընտրված մատակարարի հետ։

10․ Դիմելու գործընթաց
Բոլոր հետաքրքրված կազմակերպությունները պետք է լրացնեն հայտադիմումի ձևը, որը հասանելի է R2D Սյունիք ծրագրի պաշտոնական կայքում՝ https://www.r2dsyunik.am/hy/news/publications 
Հայտադիմումի ձևը հասանելի է նաև հետևյալ հասցեներում՝
· Երևան – Վ. Սարգսյան 26/1, «Էրեբունի Պլազա», 6-րդ հարկ, սենյակ 604, 605
· Կապան – Արամ Մանուկյան 5/37
· Սիսիան – Արամ Մանուկյան 2
· R2D Սյունիք ծրագրի ֆեյսբուքյան էջում՝ https://www.facebook.com/R2DSyunik 
· Էլ. փոստ՝ r2dsyunik@ada.gv.at 
Դիմող կազմակերպությունները պետք է ներկայացնեն լիարժեք լրացված, կնքված և ստորագրված հայտադիմումը՝ բոլոր պահանջվող հավելվածներով, էլեկտրոնային տարբերակով, հայերեն լեզվով՝ ուղարկելով r2dsyunik@ada.gv.at  հասցեին։ Թեմա (Subject) տողում խնդրում ենք նշել՝ “Application Form”։
Հարցերի ներկայացում. Այս հրավերին վերաբերող հարցերը կարող են ուղարկվել գրավոր՝ մինչև 2026թ. օգոստոսի 10-ը, ժամը 18։00 (Երևանի ժամանակով), նույն էլ. հասցեին։ Բոլոր հարցերին կտրվեն պարզաբանումներ 4 օրվա ընթացքում։
R2D Սյունիք ծրագիրը նաև կկազմակերպի առցանց և տեղում տեղեկատվական հանդիպւոմներ դիմորդների հոտ և պատրաստ է պատասխանել հայտադիմումների վերջնաժամկետից առաջ առաջացած բոլոր հարցերին։ Տեղեկատվական սեսիաների ամսաթվերը կհրապարակվեն ծրագրի պաշտոնական կայքում՝ https://r2dsyunik.am/en/։ 
Վերջնաժամկետ` hայտադիմումերի ներկայացման վերջնաժամկետն է 17 օգոստոսի 2026թ., ժամը 18։00։ Ձեռագիր լրացված կամ վերջնաժամկետից հետո ուղարկված հայտադիմումերը չեն դիտարկվի։

Անհրաժեշտ փաստաթղթերի ցանկ
Դիմորդ կազմակերպությունները իրենց հայտադիմումի հետ միասին պետք է ներկայացնեն հետևյալ փաստաթղթերը

· Լրացված հայտ՝ կնքված, ստորագրված
· Բիզնեսի գրանցման վկայական
· Ներկայացուցչի անձնագրի կամ ID քարտի պատճեն
· Հայտում նշված բոլոր հավելվածները
· Այլ լրացուցիչ փաստաթղթեր՝ կախված հայտի առանձնահատկություններից
· Սարքավորումների գների վերաբերյալ ստացված գնառաջարկները (գնառաջարկը պետք է ներառի լոգիստիկայի և տեղադրման ծախսեր) 
· Աշխատակիցների քանակի վերաբերյալ հիմնավորումներ (հարկային հայտարարագրեր, պայմանագրեր և այլն)
· Նախորդ տարվա ֆինանսական հաշվետվություններ 

